

# **Р Е П У Б Л И К А С Р П С К А**

## **МИНИСТАРСТВО ПРОСВЈЕТЕ И КУЛТУРЕ**

##### **РЕПУБЛИЧКИ ПЕДАГОШКИ ЗАВОД**

*Милоша Обилића 39 Бањалука, Тел/факс 051/430-110, 430-100; e-mail:* [*pedagoski.zavod@rpz-rs.org*](mailto:pedagoski.zavod@rpz-rs.org)

***Датум:*** *08.09.2017. године*

**ИЗВЈЕШТАЈ О ГРУПНОМ САВЈЕТОДАВНО-ИНСТРУКТИВНОМ РАДУ**

**ЗА НАСТАВНИКЕ ИНФОРМАТИКЕ**

**АВГУСТ 2017. ГОДИНЕ**

Инспектор – просвјетни савјетник за информaтику

Александра Станковић

У складу с Годишњим програмом рада Републичког педагошког завода инспектор-просвјетни савјетник за информатику Александра Станковић, је у периоду од 16. до 24. августа 2017. године на непосредан начин реализовала групни савјетодавно-инструктивни рад за наставнике информатике основних и средњих школа у Републици Српској.

Сaвјетовање је организовано у 5 општина, на 5 локација (Требиње, Зворник, Добој, Бањалука, Приједор) у 15 група. Савјетовање је трајало 5 дана, тако да су дневно реализоване по три групе.

Савјетовања су реализована према плану датом у Табели1.

|  |  |  |  |  |
| --- | --- | --- | --- | --- |
| **Табела 1** | | | | |
| **Датум:** | **Вријеме:** | **Мјесто** | **Школа домаћин** | **Учесници** |
| 16.08. | 900 - 1030 | Требиње | Гимназија „Јован Дучић“ | Наставници основних школа Сарајевско-романијске регије |
| 1100 - 1230 | Требиње | Гимназија „Јован Дучић“ | Наставници основних школа регије Херцеговина |
| 1300 - 1430 | Требиње | Гимназија „Јован Дучић“ | Наставници средњих школа Сарајевско-романијске регије и регије Херцеговина |
| 17.08. | 900 - 1030 | Зворник | Технички школски центар Зворник | Наставници основних школа регије Семберија |
| 1100 - 1230 | Зворник | Технички школски центар Зворник | Наставници основних школа регије Бирач |
| 1300 - 1430 | Зворник | Технички школски центар Зворник | Наставници средњих школа регија Семберија и Бирач |
| 22.08. | 900 - 1030 | Добој | Саобраћајна и електро школа | Наставници основних школа града Добоја, те општина  Станари, Брод, Вукосавље, Доњи Жабар, Дервента |
| 1100 - 1230 | Добој | Саобраћајна и електро школа | Наставници основних школа општина Петрово, Теслић, Модрича, Шамац |
| 1300 - 1430 | Добој | Саобраћајна и електро школа | Наставници средњих школа регије Добој |
| 23.08. | 0900 - 1030 | Бањалука | ОШ „Иво Андрић“ | Наставници основих школа града Бањалука |
| 1100 - 1230 | Бањалука | ОШ „Иво Андрић“ | Наставници основних школа општина Лакташи , Градишка , Србац , Прањавор, К.Варош , Кнежево, М.Град, Шипово, Рибник, Дринић, Језеро, Челинац |
| 1300 - 1430 | Бањалука | ОШ „Иво Андрић“ | Наставници средњих школа регија Бијељина и општина Градишка, Србац и Прњавор |
| 24.08. | 900 - 1030 | Приједор | Електротехничка школа | Наставници основих школа града Приједора |
| 1100 - 1230 | Приједор | Електротехничка школа | Наставници основних школа Н.Град, К.Дубица, Костајница, Крупа на Уни, Оштра Лука и СШ „Ђорђе Натошевић“ |
| 1300 - 1430 | Приједор | Електротехничка школа | Наставници средњих школа регије Приједор |

Анализа присуства наставника на савјетовању дата је у Табели 2.

**Табела 2**

|  |  |  |  |  |  |  |  |
| --- | --- | --- | --- | --- | --- | --- | --- |
| Вријеме и мјесто одржавања | Р.бр. групе | Број школа | Општине (број школа) | Број наставника | | | |
| Планирано | Присутно | Проценат | Укупни проценат по регији |
| 16.08.2017.  Гимназија „Јован Дучић“ Требиње | 1.  (900-1030) | 18  **(ОСНОВНЕ Ш.)** | Вишеград(1), И.Н.Сарајево(4), Калиновик(1), Пале(3), Рогатица(1), Рудо(2), Соколац(1), Трново(1), Фоча(2), Хан Пијесак(1), Чајниче(1) | 20 | 15 | 75.00% | 81.33% |
| 2.  (1100-1230) | 9  **(ОСНОВНЕ Ш.)** | Требиње(3), Билећа(2), Гацко(1), Берковићи(1), Љубиње(1), Невесиње(1) | 23 | 16 | 69.56% |
| 3.  (1300-1430) | 17  **(СРЕДЊЕ Ш.)** | Вишеград(1), И.Н.Сарајево(2), Калиновик(1), Пале(1), Рогатица(1), Рудо(1), Соколац(1), Фоча(1), Чајниче(1) Требиње(3), Билећа(1), Гацко(1), Љубиње(1), Невесиње(1) | 32 | 30 | 93.75% |
| 17.08.2017.  Технички школски центар Зворник | 1.  (900-1130) | 18  **(ОСНОВНЕ Ш.)** | Бијељина (12), Угљевик (3), Лопаре (3) | 30 | 25 | 83.33% | 79.22% |
| 2.  (1100-1230) | 15  **(ОСНОВНЕ Ш.)** | Зворник (6), Братунац (3), Сребреница (2), Шековићи (1), Осмаци (1), Власеница (1) и Милићи (1) | 17 | 11 | 64.70% |
| 3.  (1300-1430) | 14  **(СРЕДЊЕ Ш.)** | Бијељина(5), Угљевик(1), Лопаре(1), Зворник(2), Братунац(1), Сребреница(1), Шековићи(1), Власеница(1), Милићи(1) | 30 | 25 | 83.33% |

|  |  |  |  |  |  |  |  |
| --- | --- | --- | --- | --- | --- | --- | --- |
| 22.08.2017.  Саобраћајна и електро школа  Добој | 1.  (900-1030) | 18  **(ОСНОВНЕ Ш.)** | Град Добој(9), Станари(1),  Брод(2), Вукосавље(1), Доњи Жабар(1), Дервента(4) | 23 | 20 | 86.95% | 88.15% |
| 2.  (1100-1230) | 16  **(ОСНОВНЕ Ш.)** | Петрово(2), Теслић(8),  Модрича(2), Шамац(4) | 23 | 22 | 95.65% |
| 3.  (1300-1430) | 15  **(СРЕДЊЕ Ш.)** | Добој(6), Петрово(1), Теслић(2), Модрича(1), Дервента(2),  Брод(1), Шамац(1),  Вукосавље(1) | 30 | 25 | 83.33% |
| 23.08.2017.  ОШ „Иво Андрић“ Бањалука | 1.  (900-1030) | 26  **(ОСНОВНЕ Ш.)** | Град Бањалука (26) | 36 | 27 | 75.00% | 85.95% |
| 2.  (1100-1230) | 42  **(ОСНОВНЕ Ш.)** | Лакташи(4), Градишка(7), Србац(3), Прањавор(8), К.Варош(3), Кнежево(3), М.Град(4), Шипово(2), Рибник(3), Дринић(1), Језеро(1),  Челинац(3) | 50 | 43 | 86.00% |
| 3.  (1300-1430) | 30  **(СРЕДЊЕ Ш.)** | Регија Бањалука(24), општине Србац(1), Градишка(3) и Прњавор(2) | 35 | 34 | 97.14% |
| 24.08.2017.  Електротехничка школа, Приједор | 1.  (900-1030) | 14  **(ОСНОВНЕ Ш.)** | Град Приједор(14) | 13 | 11 | 84.62% | 90.47% |
| 2.  (1100-1230) | 15  **(ОСНОВНЕ Ш.)** | Н.Град(4), К.Дубица(4), Костајница(2), Крупа на Уни(1), Оштра Лука(3), СШ „Ђорђе Натошевић“ | 11 | 11 | 100% |
| 3.  (1300-1430) | 12  **СРЕДЊЕ Ш.** | Регија Приједор(12) | 18 | 16 | 88.89% |
| **УКУПНО** | | | | 391 | 331 | 84.65% | |

Када говоримо о реализацији савјетовања на свим локацијама школе домаћини су, према препорукама Републичког педагошког завода, обезбиједиле техничку подршку, што је помогло успјешну реализацију.

Уколико посматрамо присуство наставника информатике по појединим регијама можемо примјетити да је највећи одзив (90,47%) у регији Приједор, а најмањи у регијама Семберија и Бирач (79,22%).

**Циљ савјетовања**: Унапрећење васпитно-образовног рада наставника информатике путем подизања компентенција наставника.

**Задаци савјетовања:**

* Упознавање наставника са екстерном провјером постигнућа ученика I разреда гимназија општег смјера из Рачунарства и информатике која је реализована у мају мјесецу и анализа резултата провјере,
* Презентовање запажања инспектора-просјветног савјетника након реализованих индивидуалних увида у рад наставника, с циљем сагледавања чињеничног стања и идентификовања потешкоћа у раду, те истицање добрих примјера из праксе,
* Презентовање анализе припремања за реализацију наставе информатике у основним и средњим школама, с циљем сагледавања стања и потешкоћа приликом припремања за реализацију наставе,
* Подизање компентенција наставника информатике везаних за исходе учења, како би се тежиште наставе пребацило са наставника као предавача на ученике и учење.

Из претходно наведених циљева и задатака савјетовања дефинисан је

**Дневни ред:**

1. Екстерна провјера постигнућа ученика I разреда гимназија општег смјера из рачунарства и информатике,
2. Запажања инспектора – просвјетног савјетника након увида у рад наставника,
3. Анализа припремања за реализацију наставе информатике у основним и средњим школама у Републици Српској,
4. Стручна тема: *Исходи учења и припремање за наставу,*
5. Разно.

**Анализа реализације савјетовања**

Након што је инспектор-просвјетни савјетник предложио наставницима дневни ред, на који није било примједби, почела је његова реализација. Свјетовање је реализовано помоћу Power point презентација:

* **Екстерна провјера постигнућа ученика првог разреда гимназије општег смјера из предмета рачунарство и информатика**



Наставници су у првом дијелу презентације упознати са циљевима и начином реализације екстерне провјере постигнућа ученика I разреда гимназија општег смјера из рачунарства и информатике. Потом је презентована анализа резултата екстерне провјере, закључци и препоруке. Посебна пажња посвећена је појединачним задацима и успјешности њиховог рјешавања.



* **Запажања са увида**

Инспектор – просвјетни савјетник је упознао наставника са сапажањима до којих је дошао током индивидуалних увида у рад наставника.

Запажања су груписана у пет области: организација, планирање, припремање и реализација наставе, те рад са приправницима. У оквиру ове тачке дневног реда дате су препоруке за отклањање евентуалних недостатака и истакнути добри примјери из праксе.



* **Анализа припремања за реализацију наставе инфорамтике у основним и средњим школама Републике Српске**

Имајући у виду да велики број наставника сматра да је припремање за наставу губљење времена инспектор-просвјетни савјетник је у претходном периоду припремио Анализу припремања за реализацију наставе информатике у основним и средњим школама у Републици Српској. Анализа је урађена на основу припрема које су наставници урадили за часове које је посјетио инспектор-просвјетни савјетник током 2015, 2016 и 2017. године, на основу запажања током увида, те записника који је након увида урађен.

Циљ анализе јесте да се утврде специфичности припремања за реализацију наставе информатике, а предмет анализе да се утврди функционалност припрема које наставници израђују. Са резултатима анализе инспектор-просвјетни савјетник је упознао наставнике.

* **Исходи учеања и припремање наставе**



Анализа припремања за реализацију наставе информатике у основним и средњим школама у Републици Српској показала је да је настава информатике у нашим школама још увијек традиционална. Наиме, још увијек доминирају предавачка метода и фронтални облик рада па можемо закључити да је наставник предавач знања које ученик мора да преузме. Како је ово у потпуности у супротности са савременим трендовима у образовању, који су опет проистекли из промјена у друштву, неопходно је наставни процес трансформисати. Потребно је да наставник из улоге предавача пређе у улогу организатора процеса учења, да планира и реализује ситуације у којима ученици уче. Први корак у овој трансформацији јесте дефинисање и примјена исхода учења.

Исходи учења представљају све оно што ученик зна, разумије или може да уради након учења. Прецизним дефинисањем исхода учења, те планирањем и реализацијом њихове остварености тежиште наставног процеса се са наставнка пребацује на ученика.

У првом дијелу стручне теме направљена је разлика између исхода и циљева учења. Затим су дефинисане карактеристике и значај исхода учења, те правила за њихово прецизно дефинисање, поштујући Bloomovu таксономију.

При том су кориштени конкретни примјери како би се исходи учења и њихов значај што више разјаснили.

* **Разно:**
* Наставници су упознати са реализацијом такмичења из информатике за ученике основних и средњих школа, са посебним освртом на резултате остварене на нивоу БиХ и учешћу наших ученика на међународним такмичењима.
* Наставници су и ове године као проблем истакли подјелу одјељења на групе према Правилнику о финансирању школа. Обзиром на мали број рачунара којима су школе опремљене наставници су мишљења да је границу за подјелу одјељења на групе потребно спустити испод 20 ученика.
* Као проблем истакнута је и безбиједност ученика у кабинетима инфорамтике, обзиром да се у већини школа користе непровјерени продужни каблови.

**ЗАКЉУЧАК**

Савјетовања су на свим локацијама реализована према предвиђеном распореду. Након завршетка савјетовања велики број наставника изразио је задовољство његовом реализацијом. Узимајући у обзир ту чињеницу, дискусије које су вођене на савјетовању као и претходно изложену анализе може се закључити да је савјетовање реализовано успјешно.